Banque nationale du Grand-Duché de Luxembourg

D'Banque nationale du Grand-Duché de Luxembourg war eng lëtzebuergesch Bank, déi 1873 gegrënnt gouf an 1881 Faillite gemaach huet.

D'Grënnungsmembere waren de Jacques Errera-Oppenheim, e Banquier vu Bréissel, d'Banque de Bruxelles vu Bréissel, d'Rotterdamsche Handelsvereeniging vu Rotterdam an de François Berger, Deputéierten a Banquier vu Lëtzebuerg. Den éischte President war de Georges Ulveling. Direkter war de Jules Funck.

D'Bank sollt e Virreider vun enger Zentralbank sinn. Bei der Grënnung gouf sech staark un der belscher Zentralbank inspiréiertBrochure Banque Centrale du Luxembourg, S. 8 . D'Bank krut och direkt d'Recht, Geldschäiner ze drécken. D'BIL, déi bis dunn dee Privileeg hat, war net frou iwwer déi Decisioun vun der deemoleger Regierung, a wollt kee Konkurrent.

Wéi de 26. September 1881 d'Bank Faillite gemaach huet, hunn d'Leit déi am Besëtz vu Billjeeë waren, déi vun der Banque nationale gedréckt gi waren, dës op der Plëss d'Arem aus Protest verbrannt. De 27. September 1881 huet den deemolege Finanzminister Victor von Roebe e Gesetz proposéiert, dat de Lëtzebuerger Staat verflicht huet, all Billjeeën ze rembourséieren. De Staat huet dofir e Kredit bei der BIL missen ophuelen.

Kuckt och
 Banque centrale du Luxembourg

Kategorie:Lëtzebuergesch Banken